**BRODSKO-POSAVSKA ŽUPANIJA**

**Upravni odjel za obrazovanje, šport i kulturu**

Opis poslova i podaci o plaći

Sukladno članku 19. Zakona o službenicima i namještenicima u lokalnoj i područnoj (regionalnoj) samoupravi „Narodne novine“, br. 86/08 i 61/11) Brodsko-posavska županija, v.d. pročelnice Upravnog odjela za obrazovanje, šport i kulturu, objavila je javni natječaj za prijam u službu objavljen u Narodnim novinama br. 97/15 za:

1. Radno mjesto: **Viši stručni suradnik za sport i tehničku kulturu**

- jedan izvršitelj na neodređeno vrijeme te sukladno navedenom daju se upute kandidatima kako slijedi:

**UPUTE I OBAVIJESTI KANDIDATIMA**

Opis poslova radnog mjesta

Obavlja stalne složenije upravne i stručne poslove koji se odnose na praćenje realizacije Programa javnih potreba u sportu i tehničkoj kulturi. Prati projekte koji se kandidiraju u području sporta i tehničke kulture. Obavlja i druge poslove po nalogu pročelnika.

Podaci o plaći

Podaci o plaći radnih mjesta za koje je raspisan oglas propisani su Odlukom o koeficijentima za obračun plaće službenika i namještenika u Upravnim tijelima Brodsko-posavske županije („Službeni vjesnik Brodsko-posavske županije“, br. 19/10.) Slijedom navedenog plaće službenika i namještenika čini umnožak osnovice za obračun plaća i koeficijenta složenosti poslova uvećan za 0,5% za svaku navršenu godinu staža.

**TESTIRANJE KANDIDATA**

Pravni i drugi izvori za pripremanje kandidata za testiranje

**Provjera znanja, sposobnosti i vještina bitnih za obavljanje poslova radnog mjesta višeg stručnog suradnika za sport i tehničku kulturu na koje se prima – pismena provjera znanja i intervju (razgovor)**

Pitanja kojima se testira provjera znanja, sposobnosti i vještina bitnih za obavljanje poslova navedenog radnog mjesta za koje je raspisan javni natječaj temelje se na sljedećim propisima:

* Ustav RH („NN“ , br. 85/10-pročišćeni tekst)
* Statut Brodsko-posavske županije („Sl. vjesnik BPŽ“, br. 15/13-pročišćeni tekst)
* Zakon o službenicima i namještenicima u lokalnoj i područnoj (regionalnoj) samoupravi („NN“, br. 86/08 i 61/11),
* Zakon o lokalnoj i područnoj (regionalnoj) samoupravi („NN“ br. 19/13-pročišćeni tekst)
* Zakon o sportu
* Zakon o tehničkoj kulturi

Kandidat koji nije zadovoljan rješenjem o prijemu u službu izabranog kandidata ima pravo podnijeti žalbu u roku od 15 dana od dana primitka rješenja. Žalba se predaje u pisarnicu Brodsko-posavske županije neposredno ili putem pošte.

**POZIV NA TESTIRANJE BITI ĆE OBJAVLJEN NAJMANJE 5 DANA PRIJE TESTIRANJA NA WEB STRANICI I OGLASNOJ PLOČI BRODSKO-POSAVSKE ŽUPANIJE**

**Za vrijeme boravka u prostorijama Brodsko-posavske županije kandidati su dužni poštivati kućni red i postupiti prema uputama službene osobe.**